Ut av statskirken

Ut av statskirken var en aksjon som var virksom fra 1976 til 1979 med den hensikt å spre opplysninger og yte service for utmelding av den norske kirke (statskirken).

Aksjonen henviste til det faktum at cirka 90% av befolkningen var medlemmer av Den norske kirke, mens knapt 20% regnet seg som kristne i personlig religiøs forstand. 

I sin argumentasjon la aksjonen særlig vekt på å oppfordre til personlig redelighet på livssynsområdet, på å kritisere kirken for ideologisk og praktisk kvinneundertrykkelse, og at kirken utnytter den formelt høye medlemsprosenten både i forbindelse med økonomiske bevilgninger og når det gjelder å kreve innflytelse i samfunnets institusjoner. Personer tilknyttet til aksjonen utgav i 1977 boken oppgjør med kirken.

Kristendom i Norge